4. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ.Κ4/4685 της 19 Σεπτ./8 Οκτ. 1980  (ΦΕΚ Β΄ 1028) Περί συμπληρώσεως του τιμολογίου ιδίων ζημιών, πυρός και κλοπής προκειμένου για αδασμολόγητα αυτοκινήτα. Έχοντες υπόψη: α)Το άρθρ. 30 του Ν.Δ.400/1970 «περί Ιδιωτικής Επιχειρήσεως Ασφαλίσεως». β)Το 81/21.1.1980 πρακτικό της κοινής συνεδριάσεως των Διοικητικών Συμβουλίων της Ενώσεως Ασφαλιστικών Εταιρειών και της Ενώσεως Ασφαλιστών Ελλάδος (τιμ. 823). γ)Την από 28.6.1980 αναφορά του Γεωργίου Σαραφίδη, αποφασίζουμε: Τροποποιώντας την κατά την ανωτέρω συνεδρίαση ληφθείσα απόφαση για τη συμπλήρωση του τιμολογίου ασφαλίστρων ιδίων ζημιών πυρός και κλοπής κλάδου αυτοκινήτων, εγκρίνουμε: α)Για τον υπολογισμόν των ασφαλίστων Ιδίων Ζημιών των αδασμολογήτων αυτοκινήτων λαμβάνεται το ασφάλιστρο που αντιστοιχεί στην δηλωθείσα και ασφαλιζόμενη αδασμολόγητη αξία του αυτοκινήτου αυξημένο κατά 70%. β)Για τον υπολογισμό του ασφαλίστρου πυρός των ανωτέρω αυτοκινήτων αυξάνεται το ποσοστό του ασφαλίστρου από 10% σε 12% επί της δηλωθείσης και ασφαλιζομένης αδασμολόγητης αξίας του. γ)Για τον υπολογισμό του ασφαλίστρου μερικής κλοπής των ίδιων αυτοκινήτων αυξάνεται το ποσοστό του ασφαλίστρου από 8,25% σε 10% επί της δηλωθείσης και ασφαλιζόμενης αδασμολόγητης αξίας. Σε περίπτωση μερικής ζημίας θα καταβάλλεται το σύνολο της δαπάνης επισκευής και μέχρι της δηλωθείσης και ασφαλιζόμενης αξίας χωρίς να αφαιρείται από την αξία επισκευής το ποσό που αναλογεί σε δασμούς, εισφορές και λοιπές υποχρεώσεις. 12.Μ.γ.2-4 Ασφάλιση Αυτοκινητικών Ατυχημάτων 